अब छात्राएं मजनुओं को चटाएंगी धूल
अब स्कूल-काॅलेज में पढ़ने वाली छात्राओं से सरेराह छींटाकशी करने वाले मजनुओं की खैर नहीं होगी। एक माह तक कराते का प्रशिक्षण ले चुकी छात्राएं मजनुओं को धूल चटा सकती हैं। पुलिस विभाग ने एक माह तक जिले के स्कूल-कॉलेज में बालिकाओं को कराते का प्रशिक्षण दिया। शिविर का समापन बुधवार काे नेहरू स्टेडियम पर हुआ। इस मौके पर बालिकाओं ने कराते का प्रदर्शन भी किया। प्रशिक्षक निलेश सेन ने छात्राओं को आत्मरक्षा के गुर सिखाए। इस मौके पर एसपी आदित्यप्रताप सिंह, एएसपी किरणलता केरकेट्टा, डीईओ भावना दुबे, जिला खेल अधिकारी जमील खान सहित अन्य मौजूद थे। अतिथियों ने छात्राओं को प्रमाण पत्र भी वितरित किए।
आत्मरक्षा के लिए सीखे गए कराते का प्रदर्शन करते हुए बालिका।
hin_Deva hin_Deva hin_Deva